Diari Oficial de la Generalitat Valenciana


Sumari del DOGV 1725, del 17-02-1992 (1992/823976)

ORDRE de 14 de gener de 1992, de la Conselleria de Cultura, Educació i Ciència, per la qual convoca un programa de formació permanent dirigit al professorat d'educació primària de centres públics i privats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/14/(2)/dof/vci/html**

### Dades del document

Número de DOGV
:   1725

Data del DOGV
:   17-02-1992

Secció del DOGV
:   DISPOSICIONS GENERALS

Número del document
:   1992/823976


Data del document
:   14-01-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de gener de 1992, de la Conselleria de Cultura, Educació i Ciència, per la qual convoca un programa de formació permanent dirigit al professorat d'educació primària de centres públics i privats de la Comunitat Valenciana.  
Un objectiu prioritari de la Conselleria de Cultura, Educació i Ciència és millorar la qualitat de l?ensenyament a la Comunitat Valenciana mitjançant mesures que possibiliten l'adaptació a les noves necessitats que demane la societat.  
L?aplicació de la LOGSE al nostre territori comporta, a més de la reestructuració del sistema educatiu i de l'ampliació dels períodes d'ensenyament obligatori, un important canvi en la concepció del currículum escolar. Tot això fa necessari establir un pla març de formació del professorat que imparteix docència en les diferents etapes de què es compon el sistema educatiu.  
Respecte a l'educació primària, s'estima procedent convocar un ampli pla d'informació i formació que permeta, en primer lloc, fer conèixer al professorat les noves orientacions legals, organitzatives, curriculars i metodològiques proposades per la LOGSE, i en segon lloc, afavorir, als centres docents, l'elaboració de projectes col·lectius de treball que faciliten la tasca d'elaborar el projecte educatiu i curricular del centre.  
Per això, i fent ús de les atribucions que em confereix l'article 35 de la Llei de Govern Valencià,  
ORDENE:  
Primer. Convocatòria  
Convocar un programa d'informació i formació dirigit al professorat d?educació primària, que actualment impartesca docència en els cicles inicial o mitjà d'EGB, dels centres públics i privats de la Comunitat Valenciana.  
Segon. Finançament  
El finançament d'aquest programa de formació permanent anirà a càrrec del programa 423.10 del pressupost de l'any 1992 i de les aplicacions pressupostàries que determinarà el caràcter de les despeses.  
Tercer. Organització  
L?organització de les diferents etapes del programa de formació correspon a la Direcció General d'Ordenació i Innovació Educativa, a través del Servei de Formació del Professorat.  
Quart. Objectius  
a) Conèixer el disseny curricular per a l'educació primària.  
b) Conéixer la fonamentació curricular en què es basa el sistema educatiu i adquirir els criteris necessaris per a poder desplegar-ne la posada en pràctica.  
c) Fomentar la creació d'equips educatius que elaboren el projecte educatiu i el projecte curricular de centre.  
Cinqué. Participants  
El programa va dirigit als centres d'ensenyament públics i privats de la Comunitat Valenciana.  
L?aprovació de la participació dels centres quedarà condicionada a la disponibilitat de places ofertes en els cursos.  
L?administració educativa es compromet a estudiar i adoptar les mesures oportunes per a oferir cursos d'informació i formació durant el curs escolar 1992-93 si no es poden atendre totes les peticions.  
Els centres participants, mitjançant el consell escolar, proposaran professors o professores amb docència en educació primària (1r a 5è. d'EGB) o amb funció de director escolar o cap d?estudis en centres d?aquest nivell educatiu.  
El professorat proposat pels consells escolars haurà de tenir els requisits següents:  
- Tenir un contracte indefinit, per al professorat de centres privats concertats.  
- Ser funcionari de carrera, per al professorat dels centres públics.  
- No estar impartint docència en cap dels centres seleccionats segons l?Ordre de 25 de juny de 1991, del Conseller de Cultura, Educació i Ciència, per la qual autoritza l?experimentació de la reforma educativa d'educació primària (DOGV 23.08.91).  
Sisè. Nombre de participants per centre  
La proposta de cada centre dependrà de les unitats d'aquest, segons la proporció següent:  
- Centres de 2 a 7 unitats d'EGB: 1 a 2 professors  
- Centres de 8 a 16 unitats d'EGB: 2 a 4 professors  
- Centres de 16 a 24 unitats d'EGB: 3 a 5 professors  
- Centres de més de 24 unitats d'EGB: 4 a 6 professors  
Quan l?equip docent proposat siga de tres o més professors, dues de les places estaran assignades al director o cap d'estudis del centre i al coordinador d'un dels dos cicles.  
El professorat d'escoles unitàries que per les seues característiques no puga assistir a aquests cursos, tindrà preferència per a participar en els cursos intensius d'estiu que s'oferesquen.  
Qualsevol sol·licitud que presente un nombre de professors inferior o superior, o en què algun dels presentats no tinga les condicions d'impartir actualment un nivell dels cicles inicial o mitjà, o no siga director de centre o cap d'estudis, serà globalment desestimada.  
Seté. Estructura del programa i períodes de realització  
Aquest programa es realitzarà mitjançant cursos d'informació i formació de 50 hores de duració, d'acord amb el pla següent:  
1. Període de realització: març- juny de 1992.  
- Una jornada d'un dia, amb una durada de 7 hores.  
- Una sessió de treball al mes en horari de 15 a 18 hores, amb presència de l'assessor- coordinador.  
- Una reunió cada mes, sense presència de l'assessor- coordinador, en horari de 15 a 18 hores, que farà cada equip al seu centre de treball.  
2. Memòria final del curs (equivalent a 19 hores per professor).  
Durant la primera quinzena de setembre, l?equip de centre presentarà una memòria que incloga els aspectes següents:  
- Desenvolupament de les sessions (amb la presència de l'assessor i sense), qüestions que s'han treballat i conclusions a què s'ha arribat.  
- Estratègies acordades per a iniciar el procés d'elaboració del projecte educatiu i del projecte curricular del propi centre.  
Aquesta memòria l'elaborarà conjuntament el professorat assistent d'un mateix centre, atès que es demana un treball operatiu que partesca de la seua realitat per a millorar-la.  
Vuitè. Condicions de participació  
Les condicions de participació del professorat seleccionat seran les següents:  
a) La matricula i l'assistència als cursos seran gratuïtes.  
b) Les hores de reunió que es prendran en el curs, es computaran com a hores complementàries de còmput mensual (apartat II, punt 1.3, annex I, de l'Ordre de 29 de juliol de 1991. DOGV de 16.08.91).  
c) El professorat participant serà eximit de l'assistència al centre durant la jornada d'un dia i les vesprades d'assistència al curs amb presència de l'assessor- coordinador.  
d) El professorat participant quedarà obligat a assistir a la totalitat de les sessions de formació i a fer totes les activitats programades en el curs.  
e) Els cursos tindran lloc a tots els CEP de la Comunitat Valenciana, sempre que el nombre de professors matriculats siga superior a 25. En cas que la demanda excedesca el nombre de places disponibles en un CEP, el professorat podria ser atès en altre CEP, si s'ha sol·licitat. Si el nombre de sol·licitud excedeix el de places ofertes, els professors seran atesos en successives convocatòries, segons indica l'apartat 5è. d'aquesta Ordre.  
f) Al professorat participant que treballe a més de 20 Km del lloc on es facen les activitats de formació, li seran pagades les depeses de desplaçament per a l'assistència a les cinc sessions de treball que tindran lloc al CEP corresponent, valorades segons l'import dels bitllets en serveis públics des del lloc de treball a la ciutat on es farà el curs i viceversa. També se sufragaran les despeses de manutenció corresponents a la jornada d'un dia.  
Nové. Desplaçaments i manutenció  
La instància de sol·licitud d?ajuda econòmica per al finançament del desplaçament i la manutenció, una vegada complerts els requisits exigits al punt f) de l'apartat 8è., es presentarà al CEP on es faça el curs, segons el model de l'annex  
Una vegada acabat el curs, el CEP corresponent trametrà a la Direcció General d'Ordenació i Innovació Educativa aquestes sol·licituds i hi adjuntarà l'acta d?assistència dels participants.  
Deu. Avaluació  
Els professors seran avaluats tenint en compte el rendiment obtingut en els aspectes teòrics i pràctics del curs i els treballs que s'hi realitzen.  
L?avaluació global dels assistents s'expressarà en una acta en termes d'apte o no apte. En aquesta avaluació es consideraran el rendiment obtingut, les faltes d'assistència no justificades i l'acompliment o no dels termes de la convocatòria.»  
Onze. Documentació  
Les sol·licituds es realitzaran mitjançant una instància firmada pel director del centre i dirigida als serveis territorials de Cultura í Educació, i s'hi adjuntaran els documents següents:  
1) Fotocòpia de l?acta del consell escolar en què conste l'acord del centre per a participar en aquesta convocatòria, i també el compromís d'acceptar-ne totes les condicions.  
2) Fotocòpia de l'acta del claustre de professors en què conste l'acord de l?equip docent per a participar en aquesta convocatòria, i també el compromís d'atendre els alumnes corresponents als professors participants.  
Dotze. Termini i lloc de presentació de les documentacions El termini de presentació de sol·licituds serà de quinze dies naturals des de la data de publicació d'aquesta ordre en el DOGV.  
La documentació es presentarà al registre dels serveis territorials de Cultura i Educació de la província a què pertany el centre, sense perjudici del que estableix l'article 66 de la Llei de Procediment Administratiu.  
Les sol·licituds s'ajustaran obligatòriament al model d'instància de l'annex I d'aquesta ordre.  
Tretze. Comissió de selecció  
En cada servei territorial de Cultura i Educació es constituirà una comissió que estudiarà les sol·licituds, elaborarà una llista provisional, resoldrà les reclamacions de la llista provisional l'elevarà la proposta definitiva a la Direcció General d'Ordenació i Innovació Educativa. Aquesta comissió, presidida per un representant designat per la Directora General d'Ordenació i Innovació Educativa, estarà composta per:  
- Un representant del Servei Territorial de Cultura i Educació de la província, designat pel director dels serveis territorials de Cultura i Educació que corresponga.  
- Dos directors de CEP d'aquesta província, designats per la Directora General d'Ordenació i Innovació Educativa.  
- Un inspector d'educació, amb destinació a la província, designat pel cap de la Unitat d'Inspecció Educativa corresponent.  
- Un professor d'EGB, del cicle inicial o cicle mitjà, designat del director dels serveis territorials de Cultura i Educació que corresponga.  
- Un funcionari dels serveis territorials de Cultura i Educació, designat pel director territorial corresponent i que actuarà com a secretari de la comissió.  
A les reunions de la comissió podrà assistir un representant de cadascun dels sindicats que formen part de la Mesa Sindical Sectorial d'Educació, amb veu però sense vot.  
Catorze. Exposició pública de la llista dels seleccionats  
La llista provisional dels seleccionats es farà pública a la Conselleria de Cultura, Educació i Ciència, als CEP i als serveis territorials de Cultura i Educació, i s'obrirà un termini de 5 dies naturals per a reclamar davant la comissió seleccionadora.  
Les reclamacions seran trameses al servei territorial corresponent. Una vegada resoltes les reclamacions i aprovada la llista definitiva de centres seleccionats per la Direcció General d'Ordenació i Innovació Educativa, es farà pública la llista definitiva dels admesos, i a continuació els serveis territorials de Cultura i Educació notificaran als centres l'admissió o no al curs.  
Quinze. Expedició de certificats  
La Direcció General d'Ordenació i Innovació Educativa expedirà el certificat corresponent als professors participants quan acaben les fases del programa, i per a això tindrà en compte les actes presentades pels assessors- coordinadors del programa.  
DISPOSICIO FINAL  
Autoritze la Direcció General d'Ordenació i Innovació Educativa a dictar les resolucions que estime necessàries per a l?execució i el desplegament del que disposa aquesta ordre.  
València, 14 de gener de 1992.  
El Conseller de Cultura, Educació i Ciència,   
ANDREU LOPEZ I BLASCO  
 ANNEX I  
A. Dades del centre/Datos del centro  
Nom del Centre Codi   
Nombre del centro Código  
Adreça   
Dirección  
Localitat C. postal   
Localidad C. postal  
Telèfon   
Teléfono  
Nombre total d'unitats d'EGB   
Número total de unidades de EGB  
B. Dades del professorat proposat/  
 Datos del profesorado propuesto  
(Ompliu-ne un per cada persona que propose el centre)/  
(Se rellenará uno por cada persona que el centro proponga)  
1. Dades personals i professionals:  
 Datos personales y profesionales  
Cognoms , nom   
Apellidos nombre  
DNI NRP Telèfon   
 Teléfono  
Adreça CP   
Dirección  
Localitat Província  
Localidad Provincia  
Situació administrativa   
Situación administrativa   
Nivell en què imparteix la docència   
Nivel donde imparte la docencia  
Anys d'experiència docent   
Años de experiencia docente  
Anys d'experiència docent en els cicles inicial i mitjà  
Años de experiencia docente en los ciclos inicial y medio  
   
Sol·liciten participar en el curs que es realitzarà a:  
(Indiqueu, per ordre de preferència, fins un màxim de tres CEP on sol·liciten realitzar el curs)  
Solicitan participar en el curso que se realizará en:  
(Indicar; por orden de preferencia, un máximo de tres CEP donde solicitan realizar el curso)  
[ ] CEP d'Alacant [ ] CEP de Godella  
[ ] CEP d'Alcoi [ ] CEP d'Ontinyent  
[ ] CEP d'Alzira [ ] CEP de Orihuela  
[ ] CEP d'Elda [ ] CEP de Sagunt  
[ ] CEP d'Elx [ ] CEP de Torrent  
[ ] CEP de Benidorm [ ] CEP de València  
[ ] CEP de Castellò [ ] CEP de Vinaròs  
[ ] CEP de Gandia [ ] CEP de Xàtiva  
 , de de 1992.  
El director/ la directora del centre  
Nom  
SERVEIS TERRITORIALS DE CULTURA I EDUCACIO D   
 ANNEX II  
 Instància de sol·licitud d'ajuda econòmica  
 Instancia de solicitud de ayuda económica  
Ordre de 14 de gener de 1992  
Cognoms i nom   
Apellidos y nombre  
DNI NRP   
Codi postal Província Telèfon   
Código postal Provincia Teléfono  
Centre de destinació   
Centro de destino  
Adreça del centre CP   
Dirección del centro  
Localitat Província Teléfon   
Localidad Provincia Teléfono  
Dades bancàries:  
Datos bancarios:  
Entitat , clau   
Entidad clave  
Adreça , clau  
Dirección clave  
Localitat Província   
Localidad Provincia  
Compte/llibreta   
Cuenta o libreta  
 , d de 1992  
Signat/firmado  
DIRECCIO GENERAL D'ORDENACIO I INNOVACIO EDUCATIVA


Còpia Permalink ELI